Diari Oficial de la Generalitat Valenciana


Sumari del DOGV 9560, del 23-03-2023 (2023/2880)

RESOLUCIÓ conjunta de 10 de març de 2023, del director general d'Esport i del director general de l'Institut Valencià de la Joventut, per la qual es convoca el Programa lliure d'estiu dins de la campanya d'activitats nàutiques de la Generalitat «A la Mar 2023».
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9560

Data del DOGV
:   23-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2880


Data del document
:   10-03-2023

Organisme emissor


Tipus de document
:   Resolució

Anàlisi jurídica

 Descriptors 

:   * Institut Valencià de la Joventut
    * ajuda pública

RESOLUCIÓ conjunta de 10 de març de 2023, del director general d'Esport i del director general de l'Institut Valencià de la Joventut, per la qual es convoca el Programa lliure d'estiu dins de la campanya d'activitats nàutiques de la Generalitat «A la Mar 2023».  
 [2023/2880]  
L'Estatut d'Autonomia de la Comunitat Valenciana atribueix a la Generalitat competència exclusiva en matèria de joventut (article 49.1.25) i en matèria d'esport (49.1.28).  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, estableix en l'article 3.30 com a línia general d'actuació, fomentar i difondre les activitats nàutiques i els esports relacionats amb la mar. Així mateix, l'article 32 estableix que es pararà atenció preferent a les campanyes de promoció esportiva relacionades amb els esports nàutics i l'article 33 disposa que les escoles de la mar de la Generalitat són centres de pràctica, formació i difusió de les activitats nàutiques.  
La Llei 15/2017, de 10 de novembre, de la Generalitat, de polítiques integrals de joventut, en l'article 4, reconeix a les persones joves el dret a l'esport i a l'activitat física. Així mateix, en l'article 5 posa de manifest la corresponsabilitat de les administracions públiques per a garantir el dret a l'esport i a l'activitat física, al joc i a l'oci educatiu i inclusiu, i assignarà equips professionals, recursos i serveis didàctics, així com la necessitat d'impulsar programes de promoció de models i hàbits de vida saludables vinculats a l'esport i a la prevenció de malalties i conductes de risc. També, en l'article 7.11, estableix com una de les funcions de l'Institut Valencià de la Joventut potenciar l'exercici d'activitats d'oci educatiu i facilitar l'accés de tots els col·lectius.  
  
D'acord amb aquestes competències i disposicions legals, i amb la intenció de complir les línies esmentades, la Generalitat organitza anualment la campanya de promoció de les activitats nàutiques «A la Mar».  
  
Per Resolució conjunta de 4 d'octubre de 2022, del director general d'Esport i del director general de l'Institut Valencià de la Joventut, es va convocar la campanya d'activitats nàutiques de la Generalitat «A la Mar 2023» i el seu Programa Blau (DOGV 9444, 07.10.2022).  
Des de la Generalitat, amb la intenció de promocionar el contacte i gaudi de l'entorn marí entre la població durant els mesos d'estiu, així com l'assoliment de major autonomia en la pràctica dels esports nàutics, s'ha dissenyat el programa lliure d'estiu, objecte de la present disposició.  
En virtut de tot això i fent ús de les competències assignades a la Conselleria d'Educació, Cultura i Esport i a l'Institut Valencià de la Joventut i d'acord amb el conveni de col·laboració de 19 de febrer de 2013 subscrit entre la Generalitat i l'Institut Valencià de la Joventut, per a la gestió conjunta de la campanya d'activitats nàutiques de la Generalitat «A la Mar», i la resta de normativa, i en el marc de l'article 15 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i fent ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de joventut, confereix al director general de l'Institut Valencià de la Joventut. En relació amb l'article 70 de la Llei 5/1983, de 30 de desembre, del Consell, resolem conjuntament:  
  
Primer  
Convocar, dins de la campanya d'activitats nàutiques de la Generalitat «A la Mar 2023», el programa lliure d'estiu.  
El programa lliure d'estiu inclou una sèrie d'activitats esportives, d'esplai i formatives, dirigides a l'aprenentatge i difusió dels esports nàutics i a fomentar el coneixement, la conservació i el respecte del medi marí, amb especial atenció a les persones joves.  
  
Segon  
Aprovar les bases per les quals es regirà la present convocatòria i que figuren com a annex I a la present resolució.  
  
Tercer  
La Direcció General d'Esport i l'Institut Valencià de la Joventut es reserven el dret a modificar l'oferta i el programa d'activitats i adaptar-los a la demanda o a l'interés públic. A més, s'hi podran incorporar noves escoles de la mar, així com suspendre alguna de les activitats oferides, si circumstàncies de qualsevol tipus impediren el normal desenvolupament d'aquestes.  
  
Quart  
La Direcció General d'Esport i l'Institut Valencià de la Joventut dictaran totes les instruccions que siguen necessàries per al desenvolupament de la present resolució.  
  
Cinqué  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra la present resolució, que no esgota la via administrativa, les persones interessades podran interposar recurs d'alçada davant els òrgans que han dictat l'acte o el superior jeràrquic en el termini d'un mes, comptador des de l'endemà de la seua publicació en el DOGV. Tot això de conformitat amb el que estableixen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 10 de març de 2023.- El director general d'Esport: Josep Miquel Moya Torres. El director general de l'Institut Valencià de la Joventut: Jesús Martí Nadal.  
  
  
ANNEX I  
Bases per les quals es regirà el Programa lliure d'estiu dins de la campanya d'activitats nàutiques de la Generalitat «A la Mar 2023».  
  
El Programa lliure d'estiu, dins de la campanya d'activitats nàutiques de la Generalitat «A la Mar 2023», l'organitzen la Direcció General d'Esport (d'ara endavant DGD) i l'Institut Valencià de la Joventut (d'ara endavant IVAJ), amb la col·laboració del club nàutic de la Vila Joiosa, i es realitzarà en instal·lacions i equipaments de la Generalitat a Benicàssim i Borriana i del club nàutic citat.  
  
1. Objecte  
Regular els cursos en les escoles de la mar de la Generalitat per a l'aprenentatge i la pràctica de diferents modalitats nàutiques, durant el període estival, des d'un punt de vista recreatiu i formatiu.  
  
2. Participants  
Podrà participar-hi qualsevol persona, de manera individual o col·lectiva, que complisca les condicions de participació i requisits d'inscripció recollits en aquestes bases.  
2.1. Condicions de participació  
• Tindre 9 anys o més durant l'any de realització del curs (haver nascut el 2014 o anteriors).  
• Tindre l'edat suficient per a la modalitat nàutica i el nivell, segons el que estipula la base 3.2.  
• Saber nadar correctament.  
• No presentar contraindicacions medicosanitàries per a la pràctica de les activitats nàutiques.  
• Per al nivell de perfeccionament de vela, posseir els coneixements tècnics del nivell inferior.  
2.2. Obligacions dels participants  
• Les persones participants hauran d'especificar en la fitxa d'inscripció en línia, abans del començament de l'activitat, qualsevol necessitat educativa, dietètica o mèdica de rellevància, i també comunicar-ho en el moment de la incorporació a l'escola corresponent. En el cas d'al·lèrgies alimentàries s'haurà de presentar un informe mèdic de salut almenys amb una setmana d'antelació a l'inici del curs.  
• El desplaçament de les persones participants fins a l'escola serà per compte d'aquestes.  
• Documentació a presentar: a través de la plataforma web d'inscripció, amb 15 dies d'antelació del començament del curs:  
1. DNI o llibre de família, si no es té DNI.  
2. Targeta SIP o similar (en cas de no estar inscrit/a de la Seguretat Social).  
3. Fitxa d'informació sanitària. Només necessària per a les activitats de més de dos dies de duració (disponible en el web escolesdelamar.gva.es).  
4. Per a menors d'edat, model d'autorització d'eixida, amb signatura original del pare, mare, tutor/a o persona responsable (disponible en el web escolesdelamar.gva.es).  
5. Les persones participants en el nivell de perfeccionament de vela hauran de presentar la documentació acreditativa d'haver superat el nivell iniciació: llibre de l'alumnat-velapass o títols/diplomes.  
6. Documentació acreditativa per a l'aplicació de la tarifa especial.  
  
Per a aquelles persones que van participar en el programa lliure d'estiu de la campanya d'activitats nàutiques 2022 i van presentar tota la documentació correctament, no serà necessari presentar el DNI o llibre de família, la targeta SIP o similar i la documentació acreditativa per a l'aplicació de la tarifa especial, sempre que aquesta documentació no estiga caducada i romanga en vigor.  
Únicament serà obligatori presentar el model d'autorització d'eixida per a menors d'edat amb signatura original de la mare, el pare, tutor/a o persona responsable, i la fitxa d'informació sanitària, en el cas que hi haja alguna modificació respecte a la presentada en el curs anterior.  
  
• En el cas que alguna persona participant s'inscriguera en una modalitat o en un nivell sense tindre l'edat exigida, no presentara l'acreditació del nivell anterior cursat o no demostrara tindre el nivell exigit, se li donarà de baixa del curs i no tindrà dret a la devolució de la quota abonada. Només en cas que fora possible per menor ocupació i disponibilitat de places i embarcacions, el personal tècnic de l'escola podria inscriure'l en un nivell inferior.  
• Fora de les activitats programades, les persones menors d'edat en règim d'internat només podran eixir lliurement de les instal·lacions sota la responsabilitat exclusiva de la mare, el pare, tutor/a o persona responsable, els quals hauran d'autoritzar-ho per escrit presentant imprés formalitzat d'autorització d'eixides. No obstant això, les eixides esmentades es regiran per la normativa de cada escola quant a horaris d'entrada i eixida de les instal·lacions.  
• S'aconsella que les persones menors d'edat en règim d'internat no porten els telèfons mòbils a les escoles de la mar. El seu ús estarà restringit a fi de no interferir en les activitats programades.  
  
• Per als supòsits de tarifes especials recollides en la base 4.3 cal remetre a la DGD, durant la tramitació de la reserva, la justificació documental que acredite la corresponent situació, mitjançant títol, carnet o certificat en el qual figure el nom i cognoms de la persona participant i, si no es té, caldrà acreditar-la amb els documents establits legalment. La condició que dona dret a la tarifa especial haurà de posseir-se en el moment de realitzar la inscripció. Si es detecta qualsevol error en la justificació de l'aplicació de la tarifa especial, s'hauria d'abonar la diferència o en cas contrari la reserva seria anul·lada.  
• Les persones participants en el Programa lliure d'estiu estaran obligades a complir la normativa de règim intern que regisca el funcionament de les diferents instal·lacions i dels equipaments. Així mateix, durant la realització de les activitats es respectaran les instruccions que el personal tècnic i de serveis poguera realitzar.  
• Les persones participants seran responsables del bon ús de les instal·lacions i del material i hauran d'abonar el cost dels danys que poguen produir-se per negligència o mal ús d'aquestes.  
• La comissió d'una falta greu podrà comportar l'expulsió de l'escola. Qualsevol falta d'ordre d'una persona participant menor d'edat serà comunicada immediatament al seu pare, mare, tutor/a o persona responsable.  
  
3. Especificacions del Programa lliure d'estiu  
3.1. Escoles de la Mar  
  
Escola Règim  
Benicàssim Externat/Internat a l'Alberg Argentina de l'IVAJ  
Borriana Externat/Internat a l'Escola de la Mar de Borriana  
La Vila Joiosa Externat (sense opció de menjar)  
  
  
  
El règim d'internat en les escoles de la mar de Borriana i Benicàssim s'adaptarà al compliment de la normativa sanitària quant a les seues condicions i al nombre màxim d'interns permesos.  
  
3.2. Modalitats, edats i embarcacions  
  
Les edats dels participants, modalitats i embarcacions s'adaptaran al compliment de les condicions i normativa sanitària, per la qual cosa podran variar respecte del que es publique en aquesta resolución. S'indicarà en la pàgina web d'escolesdelamar.gva.es les modificacions realitzades sobre aquest tema.  
3.3. Activitats  
3.3.1. Setmana d'Estiu  
Característiques de l'activitat  
  
Oferta màxima de places de setmana d'estiu  
  
Oferta setmanal Escola de la Mar de Benicàssim  
Cursos de 5 dies de dilluns a divendres (matí i vesprada): 30 hores  
 Del 26/6 a l'1/9  
Activitat Places  
Vela lleugera iniciació 25  
Vela lleugera perfeccionament infantil 18  
Vela lleugera perfeccionament 18  
Piragüisme/ surf de rem 27  
Surf de vela 18  
Total 106  
  
  
Oferta setmanal Escola de la Mar de Borriana  
Cursos de 5 dies de dilluns a divendres (matí i vesprada): 30 hores  
 Del 26/6 a l'1/9  
Activitat Places  
Vela lleugera iniciació 35  
Vela lleugera perfeccionament infantil 23  
Vela lleugera perfeccionament 20  
Surf de vela 18  
Piragüisme/ Rem/ surf de rem 36  
Vela creuer iniciació 10  
Total 142  
  
  
Oferta setmanal Escola de la Mar de la Vila Joiosa  
Cursos de 5 dies de dilluns a divendres (només matí o només vesprada): 20 hores  
 Del 26/6 a l'1/9  
Activitat Places  
Vela lleugera iniciació 24  
Vela lleugera perfeccionament optimist 8  
Vela lleugera perfeccionament 8  
Surf de vela 14  
Surf de rem 8  
Piragüisme 20  
Total 82  
  
  
L'oferta setmanal de places i activitat s'adequarà a les necessitats i material, i caldrà complir els percentatges d'ocupació que s'establisquen per les autoritats sanitàries.  
  
3.3.2. Un Dia a la Mar  
  
Objectiu Donar a conéixer a les persones participants els esports nàutics mitjançant un dia de familiarització i/o millora dels coneixements ja adquirits.  
Duració 1 dia: curs de 6 hores (de 10.00 a 13.00 i de 15.00 a 18.00)  
Escoles de la Mar Benicàssim i Borriana  
Modalitats nàutiques En funció de l'escola de la mar  
Disponibilitat Les escoles podran realitzar l'activitat Un Dia a la Mar depenent de l'ocupació de l'activitat Setmanes d'Estiu.  
Per a conéixer la disponibilitat i realitzar la inscripció s'haurà de contactar directament amb l'escola.  
Opcions Activitat nàutica.  
 Activitat nàutica amb menjar.  
 Mitja jornada (3 hores).  
 Més d'Un Dia a la Mar.  
  
  
  
3.3.3 Caps de setmana d'Estiu  
  
Objectiu Donar a conéixer els esports nàutics des d'un punt de vista recreatiu, amb cursos dissenyats per a la pràctica col·lectiva entre amics i/o familiars.  
Duració 2 dies: curs de 10 hores. Dissabte de matí (de 10.00 a 13.00 h) i vesprada (de 15.00 a 18.00 h) i diumenge de matí (de 10.00 a 14.00 h)  
Escoles de la Mar Benicàssim i Borriana  
Modalitats nàutiques En funció de cada escola de la mar.  
Durant el període del cap de setmana en el qual no es realitze activitat nàutica, el pare, mare, tutor/a o persona degudament autoritzada haurà de fer-se càrrec del participant o la participant menor d'edat.  
Disponibilitat Per a conéixer la disponibilitat i realitzar la inscripció s'haurà de consultar el web escolesdelamar.gva.es o contactar directament amb l'escola corresponent.  
  
Opcions Activitat nàutica amb allotjament i pensió completa.  
 Activitat nàutica amb menjar del dissabte.  
 Només activitat nàutica.  
  
  
  
4. Inscripcions  
4.1. Formalització de reserves  
Les inscripcions es realitzaran exclusivament en línia a través de la pàgina web escolesdelamar.gva.es.  
La inscripció als cursos de les escoles de la mar de Borriana i Benicàssim compresos entre el 26 de juny i el 28 de juliol de 2023 es realitzarà mitjançant un procediment de preinscripció amb eleccions de cursos i un sorteig, d'acord amb l'apartat 4.2.  
Per a la resta cursos del Programa lliure d'estiu, les inscripcions podran realitzar-se per reserva i venda directa, en la pàgina web indicada, a partir de les 10.00 hores del dia 10 de maig de 2023.  
En activitats en l'Escola de la Mar de la Vila Joiosa el pagament es realitzarà únicament per transferència bancària o en l'escola.  
S'establirà com a data límit d'inscripció, el dimarts de la setmana anterior a l'inici del curs, excepte en l'Escola de la Mar de Benicàssim en règim d'internat, que serà de 15 dies abans a aquest inici.  
  
Cada reserva podrà incloure un màxim de quatre participants.  
4.2. Procediment per sorteig  
El procediment de preinscripció i sorteig dels cursos entre el 26 de juny i el 28 de juliol de 2023 en les escoles de la Mar de Borriana i Benicàssim s'indicarà amb detall en la pàgina web de les escoles de la Mar escolesdelamar.gva.es i serà el següent:  
Preinscripció. Es realitzarà entre les 10.00 hores del dia 27 de març fins a les 23.59 hores del dia 5 d'abril de 2023. Una sol·licitud podrà tindre fins a un màxim de 8 eleccions de cursos per a un màxim de 4 participants. Les eleccions de cursos i preferències s'ordenaran per prioritat. Durant el termini indicat, les persones sol·licitants que realitzen una preinscripció podran acceder-hi per a efectuar les modificacions o anul·lacions que consideren.  
Una vegada comprovades les sol·licituds, i abans de la realització del sorteig, es publicarà en la pàgina web una llista amb informació de les sol·licituds de preinscripció rebudes.  
Sorteig. Tindrà lloc el 19 d'abril de 2023 a les 12.00 hores. Es determinarà, mitjançant un sorteig informàtic a l'atzar a través d'un algorisme, a partir de quin número s'iniciaran les adjudicacions de les opcions sol·licitades per preferència segons disponibilitat de setmana i modalitat.  
En el sorteig s'establirà el número des del qual s'iniciaran les adjudicacions, començant per la sol·licitud amb el núm. de sorteig resultant. De manera correlativa, en ordre ascendent, s'assignaran les places que les persones sol·licitants hagen triat i se'ls atorgarà una de les opcions triades, segons la seua ordre de preferència i la disponibilitat de places en les escoles. Únicament podran resultar favorables en el sorteig, les sol·licituds en les quals totes les persones participants tinguen disponibilitat de plaça.  
Es comunicarà a les persones sol·licitants, a través de correu electrònic, el resultat del sorteig, que també estarà disponible en cada seguiment de reserva propi en la pàgina web i es disposarà d'un termini de 24 hores des de la seua notificació per a formalitzar la reserva i inscripció i efectuar el pagament a través del sistema TPV. Si passat aqueix temps no s'ha realitzat l'ingrés, la reserva serà cancel·lada i tornarà a estar disponible per a qualsevol altra persona interessada.  
Finalitzat el termini de pagament, les places de les persones participants que no hagen formalitzat la reserva quedaran automàticament anul·lades i alliberades per a un procés de readjudicació entre les persones sol·licitants que no hagen sigut afortunades en el sorteig.  
Es realitzaran dues readjudicacions els dies 26 d'abril de 2023 i 3 de maig de 2023. El resultat de cadascuna de les readjudicacions es notificarà a través de correu electrònic, que també estarà disponible en cada seguiment de reserva propi en la pàgina web i es disposarà d'un termini de 24 hores des de la seua notificació per a formalitzar la reserva i inscripció i efectuar el pagament a través del sistema TPV.  
Una vegada finalitzada l'última readjudicació, totes aquelles sol·licituds que no es formalitzen en el terme establit seran automàticament anul·lades i alliberades per a la seua reserva directa a través de la pàgina web escolesdelamar.gva.es, a partir de les 10.00 hores del dia 10 de maig de 2023.  
4.3. Preus  
Les tarifes aplicades per a cada persona seran les establides en cadascuna de les activitats convocades.  
Tipus de tarifa:  
1. Tarifa general.  
2. Tarifa especial: membres de família nombrosa, de família monoparental, de família educadora, titulars de carnet jove, víctimes de violència de gènere i grups d'entitats col·laboradores\*. En aquest últim cas l'activitat estarà promoguda per l'entitat col·laboradora en qüestió, que serà qui sol·licite la inscripció.  
\*Entitats col·laboradores: ajuntaments de Benicàssim, Borriana i la Vila Joiosa, les federacions esportives autonòmiques de la Comunitat Valenciana i els clubs nàutics de Borriana i la Vila Joiosa, i entitats juvenils inscrites en el Cens d'Associacions Juvenils, com també altres entitats amb les quals la Generalitat haja subscrit acords en relació amb la promoció esportiva.  
  
Preus setmana d'estiu  
Quota per persona i curs Tarifa general Tarifa especial  
Activitat nàutica (30 h) 155 € 140 €  
Activitat nàutica amb menjar (30 h) 195 € 175 €  
Activitat nàutica amb internat i pensió completa (30 h) 285 € 257 €  
Activitat nàutica curs només matins o només vesprades (20 h) en l'Escola de la Mar de la Vila Joiosa 105 € 95 €  
Activitat nàutica curs només matins o només vesprades (15 h) en les escoles de la mar de Benicàssim i Borriana. 80 € 75 €  
  
  
Preus setmana d'estiu promocional a l'Escola de la Mar de Borriana  
del 7 d'agost a l'1 de setembre  
Quota per persona i curs Tarifa general Tarifa especial  
Activitat nàutica (30 h) 140 € 132 €  
Activitat nàutica amb menjar (30 h) 175 € 166 €  
Activitat nàutica amb internat i pensió completa (30 h) 257 € 242 €  
  
  
Preus Un Dia en la Mar  
Quota per persona i curs Tarifa general Tarifa especial  
Activitat nàutica (6 h) 31 € 28 €  
Activitat nàutica amb menjar (6 h) 39 € 35 €  
Activitat nàutica (3 h) mig dia 16 € 15 €  
  
  
Preus cap de setmana d'estiu  
Quota per persona i curs Tarifa general Tarifa especial  
Activitat nàutica (10 h) 68 € 59 €  
Activitat nàutica amb menjar del dissabte (10 h) 77 € 66 €  
Activitat nàutica amb internat i pensió completa (10 h) 97 € 83 €  
  
  
4.4. Devolució de quotes  
4.4.1. La renúncia a la plaça i, en el seu cas, la sol·licitud de devolució es realitzarà sempre per escrit a través del formulari establit, que estarà a disposició en el següent enllaç: https://escolesdelamar.gva.es/escolesmar/ficheros/statics/15779\_bi\_devolucion\_cuota\_20220413095758.pdf, en les escoles de la Mar, en la DGD, l'IVAJ i els seus serveis territorials.  
4.4.2. La renúncia a la plaça, una vegada realitzat el pagament total de la reserva, presentada per escrit amb una antelació mínima de 30 dies naturals a l'inici del curs donarà dret a la devolució d'aquest, amb una reducció del 50 % de l'import corresponent.  
4.4.3. La renúncia a la plaça, amb una antelació menor als 30 dies naturals a l'inici del curs no donarà dret a la devolució de la quota, excepte en els següents supòsits, amb una deducció del 10 % de l'import, en concepte de no disponibilitat de la plaça i despeses de gestió:  
  
a) Malaltia o lesió que impedisca l'assistència a l'activitat o una vegada iniciada l'activitat. S'haurà d'aportar un justificant mèdic o informe hospitalari signat i segellat pel facultatiu.  
b) Malaltia greu o mort d'un familiar fins a un segon grau de consanguinitat o afinitat. S'haurà d'adjuntar un certificat acreditatiu.  
  
c) Canvi en les condicions de reserva d'un participant: d'internat a externat, de règim amb menjar a sense menjar, de tarifa general a espècial, o modificació de la reserva per canvi de setmana.  
d) Duplicitat en el pagament d'un participant quan s'haja realitzat per reserves diferents.  
4.4.4. Per causes climatològiques:  
a) En les reserves amb internat, en les quals es realitzen activitats alternatives, no es tindrà dret a la devolució de la quota.  
b) En les reserves sense internat, no es tindrà dret a la devolució de l'import de la reserva una vegada realitzades com a mínim el 50 % del total de les sessions de l'activitat reservada. Únicament en el cas de no arribar al percentatge de sessions realitzades indicat, es tindrà dret a la devolució de la part proporcional de l'import de la reserva en funció dels serveis prestats.  
4.4.5. En cas de suspensió de l'activitat per circumstàncies sobrevingudes atribuïbles a la Generalitat, s'oferirà la possibilitat de realitzar l'activitat en una altra data o es retornarà íntegrament l'import de la reserva.  
4.4.6. En la devolució de la quota es deduirà la despesa indicada en concepte de no disponibilitat de la plaça i gestió quan siga procedent. Les sol·licituds de devolució de quota es presentaran en el registre d'entrada de la DGD o l'IVAJ o per via telemàtica a través del procediment: https://www.gva.es/va/inicio/procedimientos'id\_proc=19987. No obstant això, també podran presentar-se d'acord amb el que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
La sol·licitud de devolució de la quota haurà de ser tramitada per la persona que va realitzar la inscripció, ja siga per a sol·licitar la devolució de l'import d'una inscripció individual o de grup.  
4.4.7. El termini màxim de presentació serà d'un mes a partir del dia de finalització del curs adjudicat, a excepció de la renúncia amb una reducció del 50 % de l'import corresponent, que serà amb una antelació mínima de 30 dies naturals a l'inici del curs.  
  
5. Assistència sanitària i assegurances  
5.1. La Conselleria de Sanitat Universal i Salut Pública prestarà atenció medicosanitària a través dels seus centres i institucions sanitàries, amb tots els dispositius existents en la seua xarxa, a les persones participants, monitors/es i organitzadors/es que patisquen qualsevol accident durant la seua participació en les activitats programades per al desenvolupament de la campanya «A la Mar 2023».  
Per a poder ser beneficiari de les prestacions esmentades en el paràgraf anterior, s'haurà d'estar degudament inscrit en la campanya «A la Mar 2023».  
No obstant això, en aquells supòsits en què el participant lesionat estiga federat, es liquidarà l'import de l'assistència a càrrec de la respectiva mútua esportiva.  
5.2. L'entitat asseguradora concertada cobrirà l'assistència mèdica continuada, posterior a la prestada en primera instància per la Conselleria de Sanitat Universal i Salut Pública, derivada d'accidents esportius que puguen patir les persones participants, monitors/es i organitzadors/es en la campanya «A la Mar 2023» de la Generalitat, d'acord amb el Reial decret 849/1993, de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competeixen.  
  
6. Acceptació de les bases  
La participació en la present convocatòria, inclosa la fase d'inscripció, implica l'acceptació de les bases que la regulen.  
  
7. Centres d'informació  
 Pàgina web de les escoles de la mar  
escolesdelamar.gva.es  
  
 Escola de la Mar de Borriana  
Av. Mediterrània, s/n, 12727 Borriana  
Tel. 557 280 959  
Adreça electrònica: emburriana\_gcv@pww.dj  
  
 Escola de la Mar de Benicàssim  
Av. Ferrandis Salvador, 49, 12332 Benicàssim  
Tel. 202 262 721  
Adreça electrònica: embenicassim\_oxm@sjb.ve  
  
 Escola de la Mar de la Vila Joiosa  
Club Nàutic, av. del Port, s/n, 03319 la Vila Joiosa (Alacant)  
Tel. 231 937 256  
Adreça electrònica: kqtrjwrjctyuvr@fdqpxzlt.jet  
  
 Direcció General d'Esport  
Av. Campanar, 32. 46480 València  
Tel. 457 402 322  
Adreça electrònica: tealbjuftlldtz@jyl.uu  
  
 Direccions Territorials. Sección d'Activitat Física i Esport  
• Alacant  
Av. Aguilera, 1, 2a planta, 03830 Alacant  
Tel. 642 590 166  
Adreça electrònica: dep.ali\_fbv@gdk.jk  
• Castelló  
Av. de la Mar, 23. 12676 Castelló de la Plana  
Tel. 621 852 150  
Adreça electrònica: dep.cas\_lyu@snm.hd  
• València  
Edifici Prop II, c/ Gregorio Gea, 14. 46046 València  
Tel. 328 428 764  
Adreça electrònica: dep.val\_aod@ozy.sm  
  
 Institut Valencià de la Joventut  
C/ Hospital, 11. 46841 València  
Tel. 580 293 995  
Adreça electrònica: info\_mqth@urd.yb